**ДОГОВОР ЗА СНАБДУВАЊЕ СО ЕЛЕКТРИЧНА ЕНЕРГИЈА**

Склучен помеѓу:

1. ЕВН Македонија Електроснабдување ДООЕЛ Скопје, Друштво за снабдување со електрична енергија со седиште на ул. „Лазар Личеноски“ ул. бр.11, Скопје, ЕМБС. 6717110, даночен број. 4080011522805, претставувано од Роланд Циглер како Управител и Беркант Шен како Управител, во натамошниот текст „СНАБДУВАЧ“.

и

2. со регистрирано седиште на ул. бр. ,

 ЕМБС. претставувано од .

во натамошниот текст како „ПОТРОШУВАЧ“”,

**секоја во понатамошниот текст се нарекува „Страна“ и заедно како „Страни“**

**ДЕЛ I. ПРЕДМЕТ НА ДОГОВОРОТ**

1.1. Предмет на овој Договор за снабдување со електрична енергија (во натамошниот текст Договор за снабдување или Договор) е купување-продажба на електрична енергија, каде што Снабдувачот презема обврска да испорача,а Потрошувачот да превземе и плати електрична енергија испорачана од Снабдувачот според термините, редоследот и условите , наведени во овој Договор и прилозите кои се составен дел на овој Договор.

1.2. Снабдувачот презема обврска да му ги обезбеди на Потрошувачот следниве дополнителни услуги:

а) да го вклучи Потрошувачот во својата балансна група

б) да преземе одговорност за балансната одговорност на Потрошувачот

1.3. Освен ако не е поинаку регулирано во овој Договор, „Општите услови за мали потрошувачи и домаќинства“ објавени на веб-страницата на Снабдувачот www.snabduvanje.mk ќе се применуваат помеѓу Страните за уредување на нивните односи во врска со исполнувањето на овој Договор. Страните прифаќаат одредбите од Општите услови да бидат составен дел на Договорот за снабдување и обврзувачки за двете договорни страни.

**ДЕЛ II. СТАПУВАЊЕ ВО СИЛА И ВРЕМЕТРАЊЕ НА ДОГОВОРОТ**

2.1 Овој договор влегува во сила на денот на прифаќање на понуда, потпишување на договорот и од денот на почетокот на испорака и снабдување со електрична енергија и ќе важи во период 1 една година од стапување во сила на договорот. Доколку 30 дена пред истекот на времетраењето на Договорот Потрошувачот не го извести Снабдувачот дека не сака да го продолжи Договорот, истиот автоматски ќе се продолжува за периоди од 1 година. Обврската 30 дена за претходно известување од страна на Потрошувачот важи во секој случај на продолжување на Договорот.

2.1.1 Период на испорака

Почетокот на испораката и снабдувањето се наведени во Прилог бр. 1 на овој Договор за снабдување.

**ДЕЛ III. МЕРНИ МЕСТА, КОЛИЧИНИ, РАЗМЕНА НА ИНФОРМАЦИИ**

**3.1. Мерни места и Количини**

3.1.1. Договорот е склучен за испорака на електрична енергија на мерните места дадени во Прилог бр. 2 - „Листа на мерни места“ на овој Договор.

3.1.2. Потрошувачот плаќа врз основа на испорачаните количини на електрична енергија. Под испорачаната количина на електрична енергија се подразбира количината на електрична енергија во kWh ефективно измерена на местата на испорака што се предмет на овој Договор, во согласност со податоците за мерење дадени од соодветниот оператор на системот.

3.1.3 Количините на електрична енергија испорачана од Снабдувачот се мерат со уреди за мерење сопственост на соодветниот оператор на системот.

**ЦЕНА, ФАКТУРИРАЊЕ, И ПЛАЌАЊЕ**

**4.1. Цени**
4.1.1. Цената на испорачаната електрична енергија што Потрошувачот треба да ја плати се утврдува во МКД за kWh.

4.1.2. Цените на електричната енергија и дополнителните услуги се наведени во Прилог бр. 1 на овој Договор - „Листа на цени“ и се јавно објавени на веб-страницата на Снабдувачот ([www.snabduvanje.mk](http://www.snabduvanje.mk)) применливи конкретно за Потрошувачот. Продуктот и цената наведени во Прилог бр. 1 на овој Договор се со период на важност од една година согласно времетраењето на договорот. Доколку Потрошувачот не постапи согласно член 2.1 од овој договор, за секој временски период од една година за кој договорот автоматски се продолжува, важечки ќе бидат Продуктот и цената определени од страна на Снабдувачот и објавени на неговата веб-страна. 4.1.3. Цените наведени во точките 4.1.1. и 4.1.2 се цени без ДДВ. ДДВ ќе се пресметува дополнително во фактурата согласно Законот за ДДВ.

**4.2. Фактурирање**
4.2.1. Фактурирањето се врши месечно, врз основа на податоците за испорачани количини на електрична енергија за соодветниот пресметковен период доставени од соодветниот оператор на систем.

4.2.2. Снабдувачот ќе издаде и ќе му достави фактура на Потрошувачот во рок од 10 (десет) дена од приемот на мерењата за мерните места извршени од операторот на систем.

4.2.3. Фактурата ќе биде доставена по е-пошта : што ќе биде прифатено како редовна достава на фактура.

**4.3. Плаќање**

4.3.1. Потрошувачот ќе ја плати целосно фактурираната сума во рок од 30 дена од завршувањето на пресметковниот период.

4.3.2 Плаќањата се вршат со трансфер на банкарска сметка наведена во фактурата на Снабдувачот. Плаќањето ќе се смета дека е извршено на денот кога Снабдувачот го примил износот на својата банкарска сметка.

4.3.3 Доколку Потрошувачот не ја плати фактурата или нејзиниот дел во доспеаниот рок, Снабдувачот има право да пресмета и да наплати законска казнена камата од денот на достасаност на обврската за плаќање до денот на плаќањето.

4.3.4 Ако Потрошувачот не плати за потрошената електрична енергија или каква било договорна обврска во временските рамки дефинирани со Договорот за снабдување, Снабдувачот има право да поведе постапка за прекинување на снабдувањето со електрична енергија и/или да го раскине Договорот за снабдување. Во овој во случај Потрошувачот ќе ги сноси и плаќа трошоците за постапката за исклучување

**ДЕЛ V. ЗАВРШУВАЊЕ И РАСКИНУВАЊЕ НА ДОГОВОРОТ**

5.1. Договорот може да биде прекинат, т.е раскинат во следниве случаи:

а Врз основа на заемна писмена согласност од двете договорни страни;

б Поради какво било одземање на лиценцата, банкрот или ликвидација или на Потрошувачот или на Снабдувачот;

в Еднострано, на барање на Потрошувачот со писмен допис доставен најдоцна 30 дена пред денот на кој Потрошувачот бара Договорот да биде раскинат;

г Со писмено известување од Снабдувачот, вклучително и рок за раскинување од 15 дена од денот на предупредувањето во случаи кога Потрошувачот доцни со своите обврски согласно Договорот за снабдување, или со писмено известување од Снабдувачот најдоцна 30 дена пред денот на кој Снабдувачот бара Договорот да биде раскинат.

5.2. Снабдувачот ќе го извести Потрошувачот за престанување на Договорот за снабдување најмалку 30 дена пред денот на престанокот на Договорот.

5.3. Доколку Потрошувачот го раскине договорот пред истекот на периодот на важност на Договорот, без вина на Снабдувачот, Снабдувачот ќе пресмета надоместок во висина на 25 % од претходна остварена просечна месечна потрошувачка во времетраење на важност на договор за снабдување и продуктот во висока и ниска тарифа, помножено со бројот на месеци кои останале нереализирани од договорениот период по цена договорена во Договорот, освен ако поинаку не е дефинирано во Договорот.

Надоместокот ќе биде фактуриран во конечната фактура.

5.4. Доколку Договорот за снабдување е раскинат од Снабдувачот, Снабдувачот ќе му ги објасни на Потрошувачот причините за раскинување на договорот и ќе ги наведе можностите да биде снабдуван од друг Снабдувач, Снабдувач во краен случај или Универзален снабдувач и ќе понуди стручна помош за реализација на промената на Снабдувач.

5.5. Во сите случаи на раскинување на Договорот за снабдување, прекинувањето на снабдувањето со електрична енергија ќе стапи на сила откако операторот на систем ќе обезбеди известување дека е завршена постапката за пренесување на нов Снабдувач.

**ДЕЛ VI. ЗАВРШНИ ОДРЕДБИ**

6.1. Доколку не се постигне договор за каков било спор меѓу Снабдувачот и Потрошувачот, Страните ја прифаќаат надлежноста на Основниот граѓански суд Скопје. Упатувањето на спор за судско решение нема да биде причина за неизвршување на другите обврски според овој Договор.

6.2. Измените и дополнувањата на овој Договор се валидни само ако се договорени во писмена форма и потпишани од овластените претставници на обете Страни.

6.3. Составен дел на овој Договор се:
Прилог бр.1 - „Листа на цени“
Прилог бр.2 - „ Листа на мерни места “Прилог бр. 3 - „Општи услови“

6.4. Овој договор е подготвен и потпишан во 2 (две) идентични копии на македонски јазик, 1 (еден) за секоја од страните. Доколку настане спор, ќе преовладува македонската верзија на Договорот.

**Во име на СНАБДУВАЧОТ**

**ЕВН Македонија Електроснабдување ДООЕЛ Скопје**

**Управител
Маг. Роланд Циглер**

**Управител
Беркант Шен**

**Во име на ПОТРОШУВАЧОТ**